Tokyo metroo on muidugi suur, kuid loogiline ja siltidega piisavalt arusaadavaks tehtud. Metroo on ka kaasaegne ja puhas. Enamasti pole ka liinide vahetamisel vaja liiga pikalt jalgsi marssida, kuid reisikohvriga liikudes tuleb siiski aegajalt üpris ebamugavaid treppe ületaada, sest eskalaatoreid pole kaugletki igale poole ehitatud. Kuid võrreldes nt Moskva metroos igal hetkel ületada tulevate vahemaade ja tunglemisega paistavad ebamugavused Tokyos täiesti olematud. Metrooga liiklemine  seega eriti probleeme ei valmista, aga mis teeb rahakotis suuremat laastamistööd, on muidugi rong. Tokyo-Osaka ots Nozomi Shikanseniga maksab ca 14 000 jeeni, ehk ligi 1600 krooni. Kohale jõuab see eest alla 3 tunni, bussiga võtaks sama reis Lonely Planeti järgi terve öö. Eks tuleb oma trippi kavandades lihtsalt läbi mõelda, kas see rongisõidu kulutus on reisieelarvepärane.